CFR Călători

**CFR Călători** este o companie de transport feroviar de persoane din România, deținută de stat, înființată în anul 1998, prin reorganizarea fostului CFR. În anul 2015 a pus în circulație zilnic aproximativ 1.300 de trenuri.

CFR Călători primește anual peste un miliard de lei de la bugetul de stat pentru a putea asigura activitatea de transport feroviar de călători. Fluxul de călători transportați a înregistrat o creștere de 15,7% în anul 2014 (56.122.000 pasageri) față de anul 2013.

## Date generale

### **Număr de angajați:**

* 2020: 12.080
* 2019: 12.600
* 2018: 12.800
* 2017: 12.700
* 2016: 12.500
* 2015: 12.500
* 2014: 13.200
* 2008: 17.000

### **Cifra de afaceri:**

* 2020: 1,8 miliarde lei
* 2019: 2,1 miliarde lei
* 2018: 1,98 miliarde lei
* 2017: 1,97 miliarde lei
* 2016: 1.85 miliarde lei
* 2015: 1,90 miliarde lei
* 2014: 2 miliarde lei
* 2013: 1646 milioane lei

### **Profit net**

* 2020: 354 milioane lei (pierderi)
* 2019: 161 milioane lei (pierderi)
* 2018: 82 milioane lei (pierderi)
* 2017: 20 milioane lei (pierderi)
* 2016: 32 milioane lei (profit)
* 2015: 31 milioane lei (profit)
* 2014: 69 milioane lei (profit)
* 2013: 408 milioane lei (pierderi)

În ultimii ani, CFR Călători a pier­dut cotă de piață în fața firmelor private.[*necesită citare*] Compania concurează cu firme precum Regiotrans, Transferoviar Călători, InterRegional Călători , Softrans sau Astra Trans Carpatic.

## Servicii oferite pentru călători

CFR Călători opera până la data de 9 decembrie 2011 opt tipuri de trenuri atât pe teritoriul țării cât și în trafic internațional. Tipurile de trenuri ale CFR Călători erau:

* **Personal (P)**, numerotate de la 2000 la 9999
* **Accelerat (A)**, numerotate de la 1000 la 1999
* **Rapid (R)**, numerotate de la 200 la 499, de la 600 la 999 si de la 10000 la 14999
* **Rapid Internațional (RI)**, numerotat de la 300 la 499
* **Inter City (IC)**, numerotate de la 500 la 599
* **Euro Night (EN)**, cu aceleași tarife ca un rapid; la sfârșitul perioadei de existență a acestui tip de tren circula o singură pereche de trenuri EN, ele fiind clasificate ca rapidul 370/371 „Ister”, pe ruta–București Nord–Budapest Keleti)
* **Euro City (EC)**, în această categorie fiind inclus EC 46/47 „Traianus” (care a circulat între Budapesta-București Nord)
* **Special (S)**, numerotate de la S1 la S9

După data de 11 decembrie 2011, odată cu schimbarea mersului trenurilor și revenirea la organizarea pe 8 regionale de călători, rangurile trenurilor au devenit doar 3, modificare efectuată în urma acordurilor și armonizării cu practica mai multor companii feroviare europene.

* **Regio (R)**–fostele trenuri personale, oprește de regulă în toate stațiile și haltele de pe parcurs.
* **InterRegio (IR)**–fostele trenuri rapid și accelerat, care aveau anterior standarde similare de viteză, stații în care opresc și confort; trenurile IR opresc în stațiile mari și mijlocii de pe parcurs. Prețul este o medie între cele ale fostelor rapide și accelerate.
* **InterCity (IC)**–similar trenurilor anterioare cu același rang.

Din 2015 mai există doar trenuri Regio și InterRegio, trenurile IC fiind retrogradate la statutul de IR datorită imposibilității companiei de a asigura viteza minimă de 60 km/h.

Ocazional, la trenurile cu parcurs noaptea, unde se adauga vagoane tip cuseta, trenurile devin **InterRegioNight (IRN)**

### Regio

Trenurile regionale sunt cele mai folosite trenuri oferite de CFR Călători. Sunt folosite pentru două mari scopuri: pentru a face legătura dintre un oraș și comunele apropiate sau pentru a face legătura dintre două orașe învecinate.

Trenurile Regio au cea mai mică viteză medie (34,3 km/h în 2004), au cele mai slabe condiții (de obicei cele mai vechi vagoane dar uneori și Săgeata Albastră) și au o reputație ca fiind foarte lente, aglomerate și de obicei neîncăpătoare dar și tarife mult mai reduse decât celelalte tipuri și ranguri de tren.[*necesită citare*]

Trenurile Regio circulă pe rute locale și, de obicei, opresc în fiecare stație, cu rare excepții. Există totuși și trenuri Regio care circulă pe distanțe medii și chiar mari.

## Lista rutelor de trenuri CFR Călători care circulă

### Brașov

* Brașov- Brădeț
* Brașov-București Nord
* Brașov-Galați
* Brașov-Ghimbav
* Brașov-Iași
* Brașov-Ploiești Sud
* Brașov-Poiana Florilor
* Brașov-Rotbav
* Brașov-Slănic
* Brașov-Vălenii de Munte
* Brașov-Zărnești

### București Nord/Basarab

* București Basarab–Brașov
* București Basarab–Buzău
* București Basarab–Pitești
* București Basarab–Ploiești Sud
* București Basarab–Roșiori Nord
* București Basarab–Târgoviște
* București Nord-Bacău
* București Nord-Botoșani
* București Nord-Brașov
* București Nord-București Obor
* București Nord-Buzău
* București Nord-Constanța
* București Nord-Craiova
* București Nord-Galați
* București Nord-Giurgiu
* București Nord-Iași
* București Nord-Mărășești
* București Nord-Mâneciu
* București Nord-Nehoiașu
* București Nord-Pietroșița
* București Nord-Pitești
* București Nord-Ploiești Sud
* București Nord-Râmnicu Vâlcea
* București Nord-Roșiori Nord
* București Nord-Slobozia Veche
* București Nord-Târgoviște
* București Nord-Târgu Jiu
* București Nord-Tulcea
* București Nord-Urziceni

### Buzău

* Buzău–Adjud
* Buzău–Brazi
* Buzău–București Basarab
* Buzău–București Nord
* Buzău–Fetești
* Buzău–Galați
* Buzău–Mărășești
* Buzău–Nehoiașu
* Buzău–Ploiești Sud

### Craiova

* Craiova–Bechet
* Craiova–București Nord
* Craiova–Buzău
* Craiova–Calafat
* Craiova–Piatra Olt
* Craiova–Râmnicu Vâlcea
* Craiova–Roșiori Nord
* Craiova–Slatina
* Craiova–Târgu Jiu

### Constanța

* Constanța–Brașov
* Constanța–București Nord
* Constanța–Buzău
* Constanța–Călărași
* Constanța–Fetești
* Constanța–Iași
* Constanța-Mangalia
* Constanța-Tulcea

### Iași

* Iași–Bacău
* Iași–Botoșani
* Iași–București Nord
* Iași–Dorohoi
* Iași–Galați
* Iași–Hârlău
* Iași–Mărășești
* Iași–Pașcani
* Iași–Scânteia
* Iași–Tecuci
* Iași–Trușești
* Iași–Vaslui
* Iași–Ungheni Prut

### Ploiești

* Ploiești Sud–Brașov
* Ploiești Sud–București Basarab
* Ploiești Sud–București Nord
* Ploiești Sud–Mărășești
* Ploiești Sud–Mâneciu
* Ploiești Sud–Slănic
* Ploiești Sud–Urziceni
* Ploiești Sud–Drăgănești-Prahova

### InterRegio

 Vagon de tren IR seria 21-90 în gara Timișoara Nord
 Vagon seria 20-76, folosit pentru trenuri Regio și Interregio

Trenurile InterRegio sunt folosite pentru distanțe lungi și medii și opresc (în general) numai în orașe. La trenurile InterRegio sunt folosite garnituri moderne și au o viteză medie mai mare (67 km/h în 2004). Prețul biletelor este mai ridicat, deoarece se plătește și un supliment, pe lângă prețul legitimației de călătorie. Trenurile InterRegio necesită rezervare de locuri. Sunt folosite și pentru distanțe foarte mari, cum ar fi Iași–Timișoara Nord, București Nord–Satu Mare, București Nord–Oradea, București Nord–Sighetu Marmației, Oradea–Constanța, Timișoara Nord–Botoșani. Chiar și pe distanțe lungi trenurile InterRegio opresc de obicei în gările din fiecare oraș.

Garnitura trenurilor Inter-Regio constă numai din vagoane de tip salon, clasa I sau a II-a. Din anul 2008 pe multe relații au fost înlocuite vagoanele vechi cu garnituri modernizate, exemple în acest sens sunt :

* Brașov–București Nord–Constanța
* București Nord– Drobeta-Turnu Severin
* București Nord–Craiova
* București Nord–Tulcea
* București Nord–Botoșani
* București Nord–Bacău
* București Nord–Iași
* București Nord–Galați
* București Nord–Târgovişte
* București Nord–Râmnicu Vâlcea
* Galați–Iași
* Iași–Constanța
* Galați–Brașov.

În ultimii ani CFR a început modernizarea trenurilor Inter-Regio. Au fost de asemenea introduse și automotoare Desiro (Săgeata Albastră) pentru distanțe mici (de exemplu București–Pitești, București–Târgoviște, București–Câmpulung, București Nord–Râmnicu Vâlcea sau București Nord–Tulcea). Trenurile Inter-Regio de distanțe lungi oferă vagoane cușetă și vagoane de dormit. Sunt folosite în general pentru a face legătura între București și celelalte orașe ale țării, dar și pe rute precum Iași-Timișoara Nord.

De asemenea, în premieră, în anul 2007, au fost introduse în circulație trenuri InterRegio cu mers cadențat între București-Nord–Pitești și Craiova sau București Nord–Târgoviște.

De asemenea IR-urile circulă și în trafic internațional și aici pot fi menționate legăturile Bucureștiului cu Budapesta, Cluj-Napoca, Sofia (sezonier), Istanbul (sezonier) și Viena.

Garnitura trenurilor IR sunt un obiectiv al planului de modernizare al CFR. Mai multe vagoane au fost modernizate cu aparate de aer condiționat și toalete ecologice. Cu toate acestea, unele garnituri (în general pe rute mai puțin circulate) nu s-au modificat. Din 2003 au fost introduse automotoarele Desiro (Săgeata Albastră) pentru trenurile rapide care circulă pe distanțe medii. Majoritatea vagoanelor de trenuri InterRegio sunt vopsite în schema Express și sunt de tip salon. Noile vagoane, aduse începând cu anul 2006, sunt necompartimentate, majoritatea fiind dotate cu aer condiționat (seriile 21-76,21-86 etc).

Pentru distanțe lungi sunt disponibile vagoanele cușetă, de dormit și restaurant. În momentul de față (2018), cea mai lungă rută (ca durată dar și ca distanță) din România este Galați–Craiova (528 km), rută care se face în sezonul de vară în 18 ore cu un tren InterRegio.

### Trenuri în trafic internațional

În mersul trenurilor în vigoare din decembrie 2019, există perechi de trenuri din București către Viena, Budapesta, Cluj-Napoca și Chișinău (tot timpul anului) precum și către Sofia și Istanbul în sezonul estival.

Exemple de rute de trenuri internațional

* București Nord (RO) – Budapesta (HU)
* București Nord (RO) – Viena (AT)
* București Nord (RO) – Stuttgart (DE)
* București Nord (RO) – Chișinău (MD)
* București Nord (RO) – Cluj-Napoca (TA)
* București Nord (RO) – Timișoara (TA)

Exemple de rute de trenuri internațional sezoniere

* București Nord (RO) – Varna (BG)
* București Nord (RO) – Sofia (BG)
* București Nord (RO) – Istanbul (TR)

### Clase

În secolul al XIX-lea au existat 4 clase la vagoane. La începutul secolului al XX-lea au fost desființate vagoanele de clasa a IV-a, cu confort foarte redus.

Vagoanele de clasa a III-a au fost desființate prin reforma internațională a UIC (Union internationale des chemins de fer) din 1956, concretizată în România prin ordinul Ministerului Căilor Ferate nr. 152 din 27.IV.1956.

Din 1956 au existat numai 2 clase (I și II) cu excepția perioadei 2006-2011 când unele trenuri Inter-City au oferit și o clasă Business.

### Servicii la care s-a renunțat

#### Trenurile EuroCity și EuroNight

EuroCity (EC) și EuroNight (EN) au fost trenuri internaționale operate de obicei de CFR în parteneriat cu companii feroviare din alte țări, în funcție de originea și destinația rutei. Aceste trenuri făceau parte din rețeaua paneuropeană feroviară. Nu toate trenurile internaționale care vin în România erau EC sau EN (majoritatea sunt clasificate ca trenuri InterRegio pe teritoriul României).

#### Serviciul business

La data de 10 decembrie 2006, CFR Călători a introdus serviciul business. Rutele pe care circulă vagoanele Business sunt:

* IC 593 București Nord–Constanța
* IC 592 Constanța–București Nord
* IC 531 București Nord–Drobeta-Turnu Severin
* IC 532 Drobeta-Turnu Severin–București Nord

Aceste vagoane erau destinate persoanelor cu venituri peste medie și se adresează în special oamenilor de afaceri. Vagoanele business sunt de fapt vagoane modernizate în Atelierele CFR Grivița și oferă servicii suplimentare, cum ar fi acces wireless la Internet sau instalație de climatizare. Există două clase diferite în vagoanele Business Class, Business Exclusiv (1A) și Business Standard (1B). Diferența dintre cele două clase sunt:

* Capacitate mai mică la clasa Exclusiv
* La clasa Exclusiv fiecare scaun este dotat cu un LCD, în timp ce la clasa Standard există doar 2 LCD-uri, câte unul la fiecare capet ale spațiului destinat acestei clase
* Scaune îmbrăcate în piele la clasa Exclusiv
* Costul de călătorie, mai scump la Exclusiv

Datorită numărului extrem de redus de călători, serviciul a fost suspendat în 2011, vagoanele fiind realocate pentru călătorii de clasa I.

#### InterCity

Trenurile InterCity erau cele mai folosite pentru rutele dintre marile orașe și puteau fi si de zi și de noapte. Aceste trenuri aveau cea mai mare viteză medie dintre toate trenurile CFR (87 km/h în 2004) și foloseau cele mai moderne vagoane, putând concura cu marile trenuri europene. Din această cauză, tarifele pentru trenurile Inter-City erau cele mai mari.

Au existat două tipuri de garnituri pentru trenurile InterCity: tradiționale și automotoare Desiro. Garnitura pentru trenurile tradiționale este formată din vagoane noi sau modernizate, cu aer condiționat, precum și o serie de servicii la clasa I, cum ar fi mâncare gratuită. Aceste trenuri atingeau cele mai mari viteze din România.

Trenurile IC au fost scoase din mersul trenurilor în 2015 din cauza imposibilității companiei de a asigura viteza minimă de 60 km/h. Compania a reluat operarea trenurilor InterCity (România) din 13 decembrie 2020.